25 என் அறிவுரைகளுள் ஒன்றையும் பொருட்படுத்தவில்லை;  என் எச்சரிக்கை அனைத்தையும் புறக்கணித்தீர்கள். 26 ஆகையால், உங்களுக்கு இடுக்கண் வரும்போது, நான் நகைப்பேன்;  உங்களுக்குப் பெருங்கேடு விளையும்போது ஏளனம் செய்வேன். 27 பேரிடர் உங்களைப் புயல் போலத் தாக்கும்போது,  இடுக்கண் உங்களைச் சுழற்காற்றென அலைக்கழிக்கும்போது,  துன்பமும் துயரமும் உங்களைச் சூழ்ந்து கொள்ளும்போது,  நான் எள்ளி நகையாடுவேன்.